Addendum

til

Avtale ved opptak til Ph.D-programmet ved det Humanistiske fakultet, Universitetet i Oslo og gjennomføringen av doktorgradsutdanning i samarbeid med ekstern part

**Formål**

Dette dokumentet er et addendum til «Avtale ved opptak til Ph.D-programmet ved det Humanistiske fakultet, Universitetet i Oslo og gjennomføringen av doktorgradsutdanning i samarbeid med ekstern part», heretter kalt «opptaksavtalen» inngått av kandidatens arbeidsgiver heretter ”prosjektansvarlig” og Universitetet i Oslo, Det humanistiske fakultet, Institutt for --- heretter ”samarbeidspartner” i tilknytning til Forskningsrådets tildelese av midler til gjennomføring av *Offentlig sektor-ph.d. – doktorgradsprosjekt i offentlig virksomhet / Nærings-ph.d. – doktorgradsprosjekt i bedrift* til prosjektet «Arbeidstittel», heretter kalt ”prosjektet”.

Dokumentet har til hensikt å tydeliggjøre de plikter prosjektansvarlig og samarbeidspartner har til prosjektet som ikke følger direkte av opptaksavtalen.

**1 Partene**

**Prosjektansvarlig:**

…………………………….. Organisasjonsnummer: ……………………..

Prosjektleder/Kontaktperson hos Prosjektansvarlig er …………………………….

**Samarbeidspartner:**

Universitetet i Oslo (UiO) Organisasjonsnummer: 971 035 854

Faglig kontaktperson ved UiO: ……………………………

**2 Prosjektansvarliges forpliktelser**

Prosjektansvarlig skal bidra i prosjektet som følger:

* Mentor/veiledning
* Lønn/stipend til doktorgradskandidaten
* Doktorgradskandidatens reise- og oppholdsutgifter ved faglige reiser, utenlandsopphold, og seminarer og konferanser.
* Doktorgradskandidatens seminarutgifter, evt. andre utgifter i forbindelse med opplæringsdelen.
* Minst beløp per år i driftsmidler til bruk for doktorgradskandidat og veileder i prosjektet
* Eventuell(e) medveileder(e) tilknyttet prosjektansvarliges institusjon
* Dekning av direkte og indirekte kostnader knyttet til opphold hos samarbeidspartner, opptak på og gjennomføring av ph.d.-program, med unntak av veiledning hos samarbeidspartner og evt. ekstern institusjon som ikke er part i denne avtalen
* Tilby kontorplass spesifiser periode

Mentor/veileder ved prosjektansvarlig er rolle/tittel Navn ved bedrift/virksomhet (spesifiser enhet/avdeling hvis relevant). Navn vil følge opp kandidaten i gjennomføringen av prosjektet og legge til rette for at kandidaten får gode rammer rundt prosjektet. Dette innebærer god oppfølging fra og tett dialog med fagmiljøet på arbeidsplassen, samt gode arbeidsforhold hos prosjektansvarlig.

Prosjektansvarlig skal representere samarbeidspartnerne overfor Forskningsrådet.

**3 Samarbeidspartners forpliktelser**

Samarbeidspartner plikter å:

* gi veiledning 14 frontaltimer per år i inntil 3 år. Dette tilsvarer 42 arbeidstimer per år, jmf *Retningslinjer for praktisering av arbeidspliktbestemmelsene ved Det humanistiske fakultet.*

Veileder og doktorgradskandidaten er bundet av pliktene oppgitt i opptaksavtalen.

Ved behov for medveileder som ikke er tilknyttet prosjektansvarliges institusjon vil samarbeidspartner inngå en separat avtale om dette. Samarbeidspartner dekker utgifter til evt. medveileder ved ekstern institusjon som ikke er part i denne avtalen.

* legge til rette for gjennomføring av opplæringsdelen av phd.-programmet ved Det humanistiske fakultet
* legge til rette for deltagelse i fagmiljøet
* tilby nødvendige bibliotekstjenester
* tilby kontorplass spesifiser periode

Oppnevnt veileder fra samarbeidspartner er **tittel Navn** ved Institutt for ---, Det humanistiske fakultet, Universitetet i Oslo

**4 Arbeidsplikt**

Doktorgradsprosjektet er 4-årig med 25% arbeidsplikt ved Navn på prosjektansvarlig bedrift/virksomhet / Doktorgradsprosjektet er 3-årig uten arbeidsplikt

**5 Økonomi**

Prosjektansvarlig dekker indirekte og direkte kostnader hos samarbeidspartner iht. gjeldende satser, med unntak av veiledning.

Samarbeidspartner dekker kostnader for veiledning ved egen institusjon og evt. medveileder ved ekstern institusjon som ikke er part i denne avtalen.

**6 Resultater og immaterielle rettigheter og Offentliggjøring av prosjektresultater**

Ingen av partene vil legge hindringer i veien for den annen parts publisering og bruk av doktorandens funn utover det som er nødvendig for å sikre rettighetene etter [lov om retten til oppfinnelser som er gjort av arbeidstakere 17. april 1970 nr. 21](http://www.lovdata.no/all/nl-19700417-021.html). Ellers gjelder alminnelige immaterialrettslige regler.

Prosjektresultatene skal gjøres kjent så snart som mulig, jf. pkt. 9 i Forskningsrådets generelle vilkår. Herunder skal de formidlings­tiltak og formidlingsplaner som er angitt i kontrakten mellom Forskningsrådet og prosjektansvarlig gjennomføres.

**7 Fortrolighet**

Partene plikter å bevare taushet om fortrolige opplysninger som er mottatt fra andre parter. Denne bestemmelsen er ikke til hinder for utlevering av fortrolige opplysninger til Forskningsrådet iht. rapporteringskrav etter kontrakten, samt til myndigheter og/eller domstoler iht. gjeldende lovgivning.

**8 Informasjonsplikt**

Samarbeidspartneren plikter umiddelbart å varsle prosjektansvarlig om alle forhold av betydning for samarbeidet.

**9 Ansvar for skade og tap**

Hver av partene er selv ansvarlig for tap eller skade som oppstår som følge av vedkommende sine egne handlinger og unnlatelser.

Hver av partene plikter å informere hverandre om ethvert krav om erstatning eller lignende relatert til prosjektet som blir reist mot parten.

**10 Varighet**

Avtalen gjelder i den perioden som er spesifisert i opptaksavtalen.

Avtaleperioden forlenges automatisk for permisjoner som er hjemlet i lov, i hovedtariffavtalen eller i hovedavtalen for statsansatte. Prosjektansvarlig pilker å informere samarbeidspartner om slike permisjoner.

**11 Lovvalg mv**.

Avtalen følger norsk rett. Tvist søkes løst gjennom forhandlinger eller frivillig mekling. Lykkes ikke dette, kan tvisten bringes inn for de ordinære domstoler til avgjørelse.

Dersom begge parter er statlige virksomheter, skal eventuelle tvister forelegges Kunnskapsdepartementet, som tar stilling til hvordan tvisten skal avgjøres.

Sted/dato

Prosjektansvarlig Samarbeidspartner